
[bookmark: cysill]Gwerthuso a nodi’n feirniadol y camau dysgu ac addysgu nesaf gan ganolbwyntio ar astudiaeth achos dysgwr unigol neu grŵp o ddysgwyr, ar sail achos beirniadol a arsylwyd.
Cyflwyniad
Mae addysgu a dysgu yn broses gymhleth iawn, yn enwedig wrth tynnu sylw at y modd y mae amodau dysgu athrawon yn newid yn gyflym (Tripp, 2012). Yn ol Fook (2015), mae arfer adfyfyriol i geisio leihau’r bwlch rhwng theori ac ymarfer, bellach yn cael ei ystyried yn hanfodol i ymarfer proffesiynol cyfrifol. Yn yr un modd, cred Tripp (2012) bod ansawdd addysgu da yn gorwedd yng ngallu athrawon i gydnabod yr angen am adfyfyrio broffesiynol. Er mwyn datblygu arbenigedd broffesiynol, gall arsylwi a dadansoddi digwyddiadau critigol dynnu sylw at nodweddion benodol o ymddygiad ystafell ddosbarth, neu arddulliau addysgu sy'n haeddu ymchwiliad pellach gyda’r bwriad o wella arfer (Cohen et al., 2011). Nod yr aseiniad yma felly yw i ymchwilio ac gwerthuso digwyddiad critigol ag arsylwyd, er mwyn gwell deall yr achosion cyn tynnu casgliadau ar y chamau gweithredu addysgu ac dysgu nesaf. Ar ben hyn, mae Adolygiad Annibynnol o’r Cwricwlwm a’r Trefniadau Asesu yng Nghymru gan Donaldson (2015) yn argymell bod mwy o ffocws yn cael ei rhoi ar ymchwil ac adfyfyrio gan athrawon er mwyn cyflawni anghenion ein dysgwyr ac gwella arfer. Cefnogir y farn hon dros y ffurfiad o athrawon fel ymarferwyr adfyfyriol gan Hattie (2009), sydd yn cynnig y farn bod athrawon fel dysgwyr o’i addysgu eu hyn yn cael yr effaith mwyaf llwyddiannus ar dysgu disgyblion. O ganlyniad i natur yr aseiniad hwn, cynhaliwyd arsylwadau ar pedwar adeg gwahanol (cyfeiriwch at yr Atodiadau) gyda’r bwriad o nodi achosion critigol er mwyn eu hadolygu a'u gwerthuso. Er lles trafodaeth, bydd yr aseiniad yma yn canolbwyntio ar un o’r achosion critigol arsylwyd a’r meysydd ymchwil nodwyd.

Arsylwi
Yn cyd-fynd â’r canllawiau moesegol ar gyfer ymchwilwyr addysgol a gyhoeddwyd gan BERA (2018), sydd yn cyfeirio at ymddygiad tuag at ymchwil a wnaeth trin data cyfranogwyr,  rhoddi’r hollol cyfrinachedd ac anhysbysrwydd i’r sefydliad ac unigolion dan sylw, gan ei fod o fewn eu hawliau tuag at breifatrwydd. Cymerwyd yr arsylwi hyn le mewn Ysgol Uwchradd gymunedol yn ardal wledig De Cymru, benodedig ddwyieithog, gyda thua 800 o ddisgyblion rhwng yr oedrannau 11-18. O’r gwybodaeth sydd ar gael ar ‘Fy Ysgol Leol’, nodwyd fod yr Ysgol dan sylw wedi graddio yn y chategori cefnogaeth gwyrdd gan Lywodraeth Cymru a’r pedwar Consortia Gwella Ysgolion, ac ystyrir felly fod yr Ysgol yn un o berfformiad effeithiol heb alw am lefel uchel o gymorth. Yn gyffredinol, daw disgyblion o ardaloedd nad ydynt dan anfantais economaidd, a gweler ond 4.9% o ddisgyblion yn gymwys i brydau ysgol am ddim; ffigwr sylweddol is na’r canran cenedlaethol o 17.1% (Estyn, 2016). O safbwynt yr iaith Gymraeg, dywed adroddiad fwyaf diweddar Estyn (2016) fod y leiafrif o’r disgyblion (tua 43%) yn dod o deuluoedd lle mae’r Gymraeg yn cael ei siarad gartref. Yn yr Ysgol, caiff pob disgybl ei addysgu trwy gyfrwng y Gymraeg, a’i ystyried yn rhugl. Yn ôl y gwybodaeth sydd ar gael ar ‘Fy Ysgol Leol’, roedd presenoldeb o 95.6% yn ystod y flwyddyn 2018.
Dros y cyfnod arsylwi, gweler ystod eang o wersi dan cyfnod allweddol 3, blynyddoedd 8 a 9 yn benodol. Bydd yr astudiaeth achos hon yn seiliedig ar wers Ffrangeg gyda tua 30 o disgyblion gallu cymysg blwyddyn 8, heb cynorthwy-ydd yn bresennol. Yng nghwmpas fy ymchwil, ni chafodd unrhyw athro neu disgybl eu cyfweld, ac ni dderbyniwyd unrhyw data ychwanegol. 

Methodoleg
Dywed Kumar (2014) bod ymchwil yn ffordd o feddwl, ac nid set o sgiliau yn unig. Mae meddwl yn golygu cwestiynu beth rydych wedi gweld, archwilio ymhellach, deall ac esbonio eich canfyddiadau cyn tynnu casgliadau er mwyn gwella arfer a gwybodaeth. Mae’n cydnabyddiaeth o’r cwestiynau agored a dechreuwyd gan ofyn beth, pam a sut. Ffaith hysbys yw defnyddio ymchwil ar gyfer ddatblygu sgiliau meddwl dadansoddol a beirniadol, a fydd yn ei dro yn helpu ni darganfod yr atebion i’n cwestiynau ymchwil (Kumar, 2014). Gan ystyried byd addysg Cymru, allwn ni ddim gwadu pwysigrwydd ymchwilio ar arfer proffesiynol da, a’r dylanwad fawr y gaiff ar gweithdrefnau a chanlyniadau ymarfer. Cred Kumar (2014) bod ymchwil ac arfer yn mynd law yn llaw. O ystyried natur yr aseiniad hwn, a'r angen am ymchwiliad manwl, mabwysiadir astudiaeth achos fel dull ymchwil oherwydd ei brif nodwedd o ddarparu enghraifft ddigymar o sefyllfaoedd bywyd go iawn (Cohen at al., 2011). Mae astudiaeth achos yn ein galluogi i ymchwilio yn gyfannol i un uned ddadansoddi (Yin, 2014), a all fod yn unigolyn, grŵp, sefydliad neu ffenomen gymdeithasol, trwy ddisgrifiad a dadansoddiad cyfoethog. Fodd bynnag, yn ôl Kumar (2014), mae'r astudiaeth fanwl o un endid yn unig yn ei gwneud hi'n anodd cyffredinoli a chroeswirio ein canfyddiadau. Serch hynny, yn ôl Cohen et al. (2011), cryfder defnyddio astudiaeth achos fel dull ymchwilio yn hytrach na ymchwil gweithredol, arolygon neu cyfweliadau fel dulliau ymchwil yw bod pwyslais mawr yn cael ei rhoi ar realiti. Mynna hyn fod mewn cyd-destunau sydd yn adrodd rhyngweithiadau cymleth, dinamig a ddatblygol lle nad oes gan yr ymchwilydd lawer o reolaeth drosto megis digwyddiadau, perthnasoedd dynol a'u hymddygiad dilynol na ellir eu trin (Cohen et al., 2011). Wedi dweud hyn, mae’r methodoleg sydd yn perthnasol i’r astudiaeth achos hyn yn caniatáu i sefyllfaoedd siarad drostynt eu hunain ac yn ein helpu i gael gwell dealltwriaeth o syniadau mewn ffyrdd ymarferol. Er bod sawl arf ar gael ar gyfer casglu data o fewn dyluniad astudiaeth achos, rhoddid ffocws ar y defnydd o arsylwi lled-strwythuredig gan ei fod yn galluogi casgliad o data byw, megis sefyllfaoedd a ddigwyddir yn naturiol (Cohen et al., 2011), fel yw ofyn yr aseiniad yma. Roedd y dull di-gyfranogwr hwn o arsylwi yn caniatáu i ddigwyddiadau anghyffredin ddigwydd yn naturiol, gan ddatgelu digwyddiadau beirniadol. Yn ôl Tripp (1993), mae achos critigol yn digwydd yn seiliedig ar ein dehongliad o ddigwyddiad ag arsylwyd sy'n arwyddocaol i ni. Mae'r digwyddiad hwn yn cael ei ystyried yn achos critigol pan fydd yn nodi newid yn y sefyllfa sydd ohoni. Gall yr achosion hyn fod yn ddigwyddiadau dramatig, ond hefyd yn gyffredin iawn, sy'n digwydd mewn ymarfer bob dydd, wedi'u cyfleu yn achos critigol trwy ddadansoddi eu tueddiadau arwyddol gwaelodol (Tripp, 1993). Yn yr un modd, mynna Joshi (2018) bod achos critigol yn aml yn bersonol i athro unigol yn hytrach na bod yn digwyddiad arferol a profwyd gan unrhyw un. Esbonia Joshi (2018) ymhellach bod digwyddiad yn troi yn un beirniadol pan fydd yn peri problem neu her benodol i ni, ac o ganlyniad fe fydd yn sbarduno ymchwil a dadansoddi bellach I mewn i’r agweddau addysgu a dysgu amrywiol. Cred Joshi (2018) fod y broses o ddadansoddi achos critigol yn fuddiol i ddatblygiad proffesiynol athrawon oherwydd gallent ddysgu oddi wrth eu harfer a gwella hyn yn llwyddiannus. Gyda'r cysyniad hwn o fyfyrio beirniadol mewn golwg, lluniwyd fy arsylwadau gan defnyddio cwestiynau Harry Fletcher-Wood (2016) ag oedd wedi helpu roi strwythur i’m chanfyddiadau (cyfeiriwch at Atodiadau 1-4).

Pedwar Pwrpas
Dros y blynyddoedd diwethaf, dengys nifer o ysgogiadau am diwygiad addysg yng Nghymru, gan gynnwys canlyniadau is na’r gyfartaledd yn arholiadau Rhaglen Ryngwladol Asesu Myfyrwyr (PISA), perfformiad gymharol plant yng Nghymru mewn cymwysterau cenedlaethol, ac arfarniadau adroddiadau Estyn (Llywodraeth Cymru, 2019). Mae ymchwil gan y Sefydliad ar gyfer Cydweithrediad a Datblygiad Economaidd (OECD, 2014) yn arddangos bod lefelau cyrhaeddiad pobl ifanc yn ysgolion ar draws Cymru yn is nag y dylent fod, gan cyhoeddi bod trefniadau asesu y wlad ar y foment hon yn anfoddhaol. Yn ogystal a hyn, dywed Kirsty Williams (2017), Gweinidog Addysg Cymru, bod datblygiadau gynyddol gystadleuol economaidd a thechnolegol byd-eang yn ysgogi rhagolwg hollol newydd ar addysg Cymru. Yn unol a hyn, gweler enedigaeth i ddiwygiad addysg enfawr sydd nawr a’r blaen cenhadaeth ein cenedl. Y bwriad yw i:
codi safonau, lleihau’r bwlch cyrhaeddiad a a chyflwyno system addysg sy’n destun hyder a balchder cenedlaethol. a chyflwyno system addysg sy’n destun hyder a balchder cenedlaethol.chyflwyno system addysg gynhwysol sy’n destun hyder a balchder cenedlaethol (Williams, 2017, tud. 2-3).
Mae strwythur a chydrannau cynlluniau’r Cwricwlwm i Gymru 2022, Dyfodol Llwyddiannus: Adolygiad Annibynnol o’r Cwricwlwm a’r Trefniadau Asesu yng Nghymru (2015) yn amlinellu’r cynigion ar gyfer datblygu fframwaith sydd yn adeiladu ar gryfderau presennol Cymru (Estyn, 2018). Awgryma Donaldson (2015) pedwar diben sydd i danategu’r cwricwlwm newydd er mwyn alluogi pob unigolyn i fod yn ddysgwyr galluog, iach a hyderus fel aelodau weithgar ac wybyddus yn eu cymuned a’r gymdeithas ehangach (gweler Ffigwr 1.1). Y nod arbennig yw i sicrhau awyrgylch addysgu a dysgu sydd yn hybu ein plant i dyfu yn ddinasyddion sydd yn gallu ffynnu yn wyneb heriau anadnabyddus y dyfodol (Donaldson, 2015).

Pwynt canolog i’w ystyried wrth drafod y chanllawiau ar gyfer cwricwlwm newydd gyda’r bwriad o wireddu’r dibenion uchod yw y cysylltiad a weler rhyngddynt nhw a’r achos critigol arsylwyd sef, dysgwr mwy abl a thalentog (MAT) a fyddai wedi elwa ar fwy o her yn ystod y wers dan sylw. Mae’n bwysig cyffwrdd a nodweddion yr achos critigol yma lle’r oedd y dysgwr MAT yn cwblhau pob tasg a osodwyd gan yr athrawes ar ôl ond chwpl o funudau, gan codi ei law a holi’r athrawes am beth allai barhau i’w wneud, tro ar ôl dro. Un o’r agweddau pwysicaf ar y mater hwn yw’r modd ag oedd y disgybl yn parhau i weithio’n annibynnol, gan ymestyn y dasgau o syniadau ei hun. Rhaid pwysleisio cysylltiad yr achos critigol yma yn bennaf gyda’r diben sydd yn anelu bod ein holl blant a phobl ifanc yn ‘ddysgwyr uchelgeisiol, galluog’ (Donaldson, 2015). Roedd y dysgwr MAT yn ystod y wers arsylwyd yn hyderus yn defnyddio’i sgiliau iaith ac yn chwilio am heriau i gwella safonau wrth ceisio parhau i ddysgu. Wrth fod yn ymholgar, gellir ddweud bod y dysgwr MAT hefyd yn arddangos i fod yn ‘gyfranwyr mentrus, creadigol’ (Donaldson, 2015) oherwydd arsylwyd yn cymhwyso ei gwybodaeth ac yn arwain ei dysgu ei hun.

· Celfyddydau Mynegiannol
· Dyniaethau
· Gwyddoniaeth a Thechnoleg
· Iechyd a Lles
· Ieithoedd, Llythrennedd a Chyfathrebu
· Mathemateg a Rhifedd.
Adolygiad Llenyddiaeth
Yn dilyn y chyflwyniad hyn o’r achos critigol, fe gwnaed ymchwil i mewn i’r meysydd mae’r digwyddiad yma yn ymwneud efo. Er lles trafodaeth, bydd yr adolygiad llenyddiaeth yma yn canolbwyntio ar diffinio dysgwyr MAT, gwahaniaethu yn yr ystafell dosbarth ac addysg heriol. Yn ôl wefan y NAGC, mae plant yn cael eu hystyried yn mwy abl a thalentog pan mae eu gallu nhw yn sylweddol uwch na safon cyffredinol eu hoed, lle gwelwyd yn ddysgu ar gyfradd mwy cyflym na’i chyfoedion. Noda Estyn (2018) bod tua 20% o holl boblogaeth yr ysgol yn cael ei ystyried yn fwy abl a thalentog ac yn honni mae’r canran yma o ddisgyblion sydd angen gael eu herio yn barhaus a’i ddarparu gyda chyfleoedd i gyfoethogi ac ymestyn ar draws y cwricwlwm er mwyn datblygu eu dealltwriaeth a’i sgiliau meddwl mewn un neu fwy o feysydd. 

Gadewch i ni ddechrau drwy ystyried y lenyddiaeth ynglun a beth mae hi’n feddwl i fod yn mwy abl a thalentog. Yn gyntaf, cynigia Subotnik et al. (2011) ddau safbwynt i’r term mwy abl a thalentog: mesurwyd disgybl MAT yn ôl potensial i ddechrau, ac yna yn ôl chyflawniad y disgybl drwy wireddu ei botensial. Yr hyn sy’n nodedig yn ymchwil Subotnik a’i chydweithwyr yw’r gred bod datblygu yn dysgwr MAT yn broses gydol oes o ddatblygu talent ag effeithir gan lawer o ffactorau seicogymdeithasol (2011). Felly, fe ystyriwyd gallu’r disgybl MAT yng nghyd destun yr astudiaeth hwn yn nodwedd mae wedi datblygu hyd yn hyn, yn hytrach na bod yn nodwedd sefydlog y mae wedi chael ei eni efo (Subotnik et al., 2011). Cred bod datblygiad sgiliau mwy abl a thalentog yn cael ei effeithio gan ffactorau fel ymrwymiad tasg, meddyliau, diddordebau, cymhelliant, gwytnwch, siawns a'r amgylchedd ysgol a gartref. Golygu hyn bod gallu a chyflawniad dysgwyr MAT yn amodol ar bresenoldeb yr amodau hollol cywir. Yng nghyd-destun y digwyddiad critigol a arsylwyd, er oedd y dysgwr MAT yn sicr yn dangos ymrwymiad a chymhelliant i’r tasg, nid oedd ganddo'r cyfle na'r amgylchedd priodol i ffynnu i ymestyn eu dysgu gan nad oedd y disgwyliadau yn ei herio. Yn yr un modd, mae gwaith Francoys Gagné a'i greadigaeth o'r “Differentiating Model of Giftedness and Talent (DMGT)” (1985), yn cyfeirio at yr un ffactorau dylanwadol hyn fel catalyddion i’r broses ddatblygiadol o drawsnewid tueddfryd a photensial naturiol uchel i mewn i gyflawniad uchel (gweler Ffigwr 2.1). Mae hyn i ddweud bod yn rhaid i ni beidio ag ystyried galluoedd dysgwyr MAT yn rhai sefydlog, na chwaith ei bod yn gallu cyflawni ei potensial wrth ei hun heb help ychwanegol Thomson (2006). Yn lle, rhaid ystyried y gallu yma yn rhywbeth gyfnewidiol sydd yn cael ei dylanwadau gan gweithrediadau a’r amgylcheddau o’u cwmpas. Yng nghyd-destun y digwyddiad critigol ag arsylwyd, gellir dadlau bod hunan-gyfyngu ar gredoau y dysgwr MAT ynglun â’i potensial sefydlog cael effaith negyddol ar ei ddysgu (Donaldson, 2015). Cred bod rhagdybiaethau positif a disgwyliadau uchel yn annog dyheadau uchel a chaniatáu i ddoniau naturiol y disgybl MAT arwain at gyflawniad uwch (Hattie and Yates, 2014).

Cyflwynir safbwynt arall hynod o ddylanwadol i ni gan waith Renzulli (1978) a’r “Three-Ring Conception of Giftedness” wrth i ni ystyried diffiniad i’r term mwy abl a thalentog. Mae’r theori hon yn cwmpasu tri nodwedd gydgysylltiedig a chyfartal: gallu uwch na’r cyffredin, creadigrwydd ac ymrwymiad tasg (gweler Ffigwr 2.2) sydd efo’I gilydd yn datblygu ymddygiad dawnus wrth iddynt rhyngweithio i drawsnewid potensial yn gyflawniad (Renzulli, 1978). Hynny yw, rhaid I’r dair elfen bod yn presenol er mwyn caniatau ymestyniad mewn gallu a chyflawniad uchel. Wrth gymharu’r cysyniad yma gyda’r achos critigol arsylwyd, gellir gweld bod gallu uwch na’r cyffredin ac ymrwymiad tasg y disgybl yn bresennol, ond heb yr elfen o creadigrwydd sydd yn cael ei hystyried yn hanfodol, yn ol Renzulli (1978) mewn datlgybiad sgiliau dysgwyr mwy abl a thalentog. Mae’r elfen o greadigrwydd mewn ystafell dosbarth yn gyfyng i’r arddull addysgu a defnyddiwyd athrawon a chred Pashler et al. (2008) y dylai athrawon addasu ei arddulliau addysgu mewn modd sydd yn gweddu orau i arddulliau dysgu amrywiol disgyblion. Yn yr achos yma, cyfle i’r dysgwr MAT ffynnu ac fod yn greadigol. Gellir hefyd cysylltu arddulliau dysgu â gwaith Gardner (1983) gyda’i “Theory of Multiple Intelligences (MI)” sy’n cefnogi’r syniad o’r ffyrdd wahanol y gall person fod yn mwy abl a thalentog o ganlyniad i amrywiaeth yn gryfderau, diddordebau a ddulliau unigryw o brosesu gwybodaeth. Cred Gardner (1983) felly os oes gennym wahanol fathau o ddeallusrwydd, yna mae gennym wahanol arddulliau dysgu hefyd y dylid darparu are u cyfer. Gan gofio hyn, byddai’r defnydd o ddull pedagogaidd cymysg, a fyddai’n darparu’r elfen o her a chreadigrwydd sydd angen ar dysgwr MAT wedi bod yn fwy effeithiol wrth helpu'r dysgwr MAT i ymestyn ei alluoedd gwybyddol er mwyn cyrraedd cyflawniad uwch (Gardner, 2006).

I grynhoi'r rhan hon o'r adolygiad llenyddiaeth, mae'n amlwg bod ystyried rhywun yn mwy abl a thalentog o ganlyniad I nodwedd sengl a roddir i unigolyn yn hollol dyfiant o'r astudiaeth o amgylch ddeallusrwydd a galluoedd gwybyddol (Callahan & Hertberg Davis, 2013). Yn dilyn hynny, mae'r diffiniad wedi parhau i esblygu gydag ymchwil newydd a damcaniaethau wedi'u haddasu (Callahan & Hertberg-Davis, 2013). 

Y tu hwnt i’r drafodaeth hon ynghylch deall sut i ddiffinio dysgwyr mwy abl a thalentog, mae’n bwysig edrych ar y ffordd orau i ddarparu ar gyfer eu hanghenion o fewn yr ystafell ddosbarth. Mae llawer o lenyddiaeth presennol yn cylchdroi o gwmpas y stratagaethau mwyaf effeithiol er mwyn curo’r sialens enfawr ag wyneba athrawon o sut i sicrhau bod dysgwyr MAT yn cael yr addysg ymestynol ac heriol sydd angen arnynt heb gelyniaethu eraill yn yr ystafell ddosbarth. Cred Munro (2012) bod gwahaniaethu yn ystafelloedd dosbarth yn fframwaith sydd yn galluogi i ddisgyblion o bob lefel i gyrraedd ei botensial. Mae gwahaniaethu yn annog athrawon i addasu eu harfer addysgu, dysgu ac asesu (Vickerman, 2009) er mwyn ymateb i gryfderau ac anghenion pob disgybl. Dadla Hertberg-Davis (2009) hefyd taw gwahaniaethu yw’r dechneg mwyaf effeithiol o ddiwallu anghenion dysgwyr MAT a cheir dystiolaeth i ddangos bod defnydd effeithiol o wahaniaethu yn helpu i gynyddu cymhelliant a cyflawniad academaidd disgyblion, yn ogystal ag adeiladu ar eu gwybodaeth flaenorol (Munro, 2012). Mae Tomlinson (2001) hefyd yn cefnogi'r syniad bod wahaniaethu yn chwarae rhan ganolog mewn ddiwallu anghenion amrywiol dysgwyr. Yn yr achos critigol hyn, byddai gwahaniaethu wedi golygu addasiad I dysgu’r disgybl MAT a fyddai hefyd wedi creu amgylchedd dysgu fwy addas ar gyfer eu diddordeb a'u hanghenion. 

Fodd bynnag, nid yw gwahaniaethu heb ei anghydfodau. O ystyried y ffaith bod ystafelloedd dosbarth heddiw yn amrywiol iawn aliniedig â dosbarth cymdeithasol, cefndir economaidd-gymdeithasol, rhyw, diwylliant, iaith a galluoedd; mae'n ymddangos bod disgyblion yn cael eu methu, oherwydd nad yw eu hanghenion unigol yn cael eu diwallu (Tomlinson, 2001). Mae Didau (2015) yn honni bod gwahaniaethu yn un o’r tasgau mwyaf trafferthus sy’n wynebu athrawon oherwydd y galw am amlorchwyl parhaus, baich gwaith eithafol, dosbarthiadau mawr, cyllid annigonol a diffyg adnoddau (Westwood, 2013). Trafoda ymhellach y syniad o wahaniaethu fel y broses o gydnabod bod pob disgybl yn wahanol a'u trin yn unol â hynny. Ymhellach, cred Didau (2015) y dylai gwahaniaethu canolbwyntio ar cael pob disgybl, dim ots ei allu, I ymdrechu I wneud rhywbeth sydd yn wir heriol iddynt. Yn yr achos hwn, byddai cydnabyddiaeth briodol o allu’r dysgwr MAT wedi golygu ddarparu’r her yma iddi. Gellid cysylltu’r syniad hwn hefyd â chread o’r “Learning Pit” gan Nottingham (2017) sef strategaeth a ddefnyddir gan athrawon i hyrwyddo her, deialog a meddylfryd twf. Byddai'r model hwn wedi rhoi cyfle i'r dysgwr MAT ddatblygu meddwl beirniadol, creadigol a chydweithredol trwy weithio trwy heriau pherthnasol i’w allu. Ymhellach, cred Nottingham (2017) bod strwythur y dysgu sy'n rhan o'r model hwn yn fuddiol wrth ceisio ymestyn gallu dysgwr MAT ar yr un pryd a godi disgwyliadau llwyddiant.
At y drafodaeth hyn ynglun a’r best form of provision for MAT learners, gadewch I ni ehangu ar y cysyniad o her sydd wedi gael ei nodi’n aml hyd yn hyn. Cynigia Hertberg-Davis (2009) y farn na fydd dysgwyr MAT byth yn elwa i’r eithaf o’u phrofiadau addysgol a fydd yn eu rhystro rhag weithio mewn amgylched heriol sydd yn ei chefnogi i gyflawni ei lawn potensial. Gellir cytuno efo hyn ar sail yr achos critigol arsylwyd gan bod y dysgwr MAT yn cwblhau pob dasg yn gyflym ac yn diflasu tra’n aros i bawb arall. Dylir cyferirio fan hyn at damcaniaeth dysgu Vygotsky (1978) a’i chysyniad o scaffaldio lle cred bod plant yn gallu dysgu oddi wrth eraill o lefel ddatblygol uwch drwy ymyrryd yn y parth ddatblygiadol procsimol (ZPD). Cyfeiria hyn at y bwlch gwybodaeth rhwng gallu’r disgybl wrth ei hun, a’r hyn gall y disgybl lwyddo i wneud trwy cydweithrediad ag eraill yn y ‘ZPD’ (Muijs & Reynolds, 2011). Gelwir y cymorth yma yn scaffaldio, lle mae rol athrawon yn hanfodol yn y gydweithrediad er mwyn cefnogi datblygiad gwybodaeth a sgiliau plant, yn enwedig dysgwyr MAT. Awgryma Vygotsky bod rhaid i athrawon fod yn arsylwyr awyddus er mwyn ‘scaffaldio’ i’r radd gorau oll. Wedi dweud hyn, mae ymchwil yn dangos bod athrawon yn camdefnyddio’r cysyniad yma o ‘scaffaldio’ ac yn defnyddio dysgwyr MAT i gefnogi cyrraedd isel. Ar sail yr achos critigol arsylwyd, roedd hwn yn arwain at amgylchedd ddysgu llai heriol. Yn gysylltiedig a hyn, mae cysyniad Bjork (1994) ar ‘Desirable Difficulties’ yn awgrymu fod cyflwyno anawsterau i’r broses dysgu yn cefnogi gwell dealltwriaeth a chofio. Hynny yw, cred bod gosod gwaith anodd I ddisgyblion yn cefnogi gwell perfformiad tymor hir. Felly, yng nghyd destun yr achos critigol, rhaid ystyried y modd na fyddai’t dysgwr MAT wedi gallu cwblhau’r tasgau a osodwyd mewn amser mor fyr, ac mewn ffordd mor rhwydd. 
Wrth tynnu tua’r terfyn, mae’n amwlg nad yw addysg “one size fits all” (Hertberg-Davis, 2009, tud.251) yn darparu dysgwyr MAT gyda’r dechrau gorau mewn bywyd a ddylai rhoi cyfleoedd ac anogaeth iddynt gyflawni eu potensial dysgu llawn, fel mynna Canllaw Cwricwlwm i Gymru 2022 (Addysg Cymru, 2019).

Adfyfyrio/Gwerthuso a’r camau nesaf
Mae adfyfyrio yn dechneg pwysig iawn yn addysgu plant gan ei fod yn ein galluogi ni i wneud dewisiadau gwybodus (Brookfield, 2017). Mae’n broses sydd yn tynnu sylw ar profiadau, gweithrediadau, emosiynau, teimladau ac ymatebion cyn eu dehongli nhw ar gyfer dysgu wrthynt. Caniata arfer adfyfyriol i ni ddysgu oddi ar brofiad, ac mae hyn yn cael ei hystyried yn ganolog i ddatblygiad a chynaliad o allu trwy gydol bywyd gwaith athro. Er mwyn adfyfyrio ar yr achos critigol arsylwyd, defnyddiais Model Beirniadol Wedi Adfyfyrio (BWA) Gibbs (1988) gan fod y model o gwestiynau hyn yn fy annog i feddwl yn systematig yngylch fy brofiadau (cyfeiriwch at yr Atodiadau). Yn ogystal a rhoi strwythur i fy werthusiad, pwynt canolog i’w ystyried gyda defnydd o’r model BWA yw’r modd mae’n galluogi ni i ddod i ddeall yr elfennau da sydd yn bresennol mewn gwersi, tra hefyd yn ddod i adnabod yr elfennau hyn sydd angen ei wella ar gyfer y dyfodol. Ar sail yr achos critigol yr oeddwn wedi arsylwi yn ystod gwers Ffrangeg blwyddyn 8 ag oedd yn dilyn y thema o hobiau a mynegi barn, roeddwn yn teimlo’n siomedig iawn gweld disgybl mwy abl a thalentog yn dod i ben gyda phob tasg ag osodwyd gan yr athro llawer mwy gyflym na’i chyfoedion, gan ofyn yn barhaus i’r athro am beth i wneud nesaf. Yn deillio o hyn, roedd y disgybl yn ymgymryd a chreu tasgau ymestynol ei hun ac yn mynd ati i greu fwy o brawddegau ynglwm a’r thema astudiwyd gan benu I fyny gyda dwy waith y maint o waith ag eraill. Canlyniad hyn oedd gweld y disgybl wedi cythruddio gan fod cyflymder y wers yn rhy araf gyda disgwyliadau isel.
Ar sail ymatebion posib i’r achos critigol, down i’r gwestiwn o sut allwn sicrhau amgylchedd dysgu gynhwysol lle mae’r ddarparieth gorau yn cael ei rhoi i ddysgwyr MAT? Yn bendant, credaf bod rhaid ffocysu ar bob adeg ar dull gweithredu sy’n canolbwyntio ar y dysgwyr o’n blaen ni. Yn fy marn i, credaf bod dwy ateb posib i gyflawni hyn naill a’i drwy grwpio yn ol gallu neu gwahaniaethu effeithiol mewn dosbarthiadau cymysg. 
Yn y lle gyntaf, mae grwpio yn ol gallu yn dull y gellir defnyddio er mwyn delio gyda’r amrywiaeth o alluoedd a bylchau datblygiadol sydd yn bodoli fel agwedd ddadleuol addysgu. Mae’n dull sydd yn cael ei defnyddio yn aml mewn pynciau fel mathemateg ac ieithoedd o ganlyniad i’r ffordd mae addysgu y pynciau yma o natur dilynnianol. Byddai grwpio yn ol gallu yn cyd destun Ffrangeg a’r dysgwr MAT yma yn galluogi I’r disgybl profi cwricwlwm sy’n priodol i’w angen am her a chyflymdra. Gellir dadlau bod gosod disgyblion mewn grwpiau sydd yn perthnasol i’w alluoedd yn ei gwneud hi’n rhwyddach i athrawon gyflwyno wersi i’r lefel cywir gan arwain at y phrofiad o lwyddiant. 
Yn ail, gweler y broses o wahaniaethu yn y dosbarth yn ychwanegiad gwerthfawr I addysgu a dysgu gan ei fod yn hwyluso dysgwyr fel unigolion unigryw. Dywed Tomlinson (2008) bod gwahaniaethu yn ffordd o meddwl yn ofalus am addysgu a dysgu sydd yn ffactor hanfodol yn ein rol ni fel athrawon mewn sicrhau nad yw disgyblion ond yn cyflawni normau penodedig, ond ei bod yn gwneud y gorau o’i potensial. Pwysig yw sicrhau wrth cyflwyno’r strategaeth yma o ddysgu wedi’I bersonoli bod dysgwr MAT yn elwa o wahaniaethu ansoddol sydd yn ymgorffori cyfoethogiad a chyflymiad, yn hytrach na gwahaniaethu mesurol megis mwy o’r un peth, sydd aml yn cael ei defnyddio fel ateb I ddysgwr MAT yn dysgu ar cyfradd cyflymach i’w cyfoedion. Gan tynnu sylw arbennig at yr achos critigol arsylwyd a gwahaniaethu ansoddol, gellir osgoi y mater yma drwy rhoi cyfarwyddiadau mwy heriol a tasgau ymestynol I’r dysgwr MAT a fydd yn ymestyn ei hiaith, gwybodaeth a sgiliau. Gwelaf nifer o buddion i’r defnydd o Dacsonomeg Bloom (1956, 2001) mewn dosbarthiadau gallu cymysg gan ei fod yn annog uwch sgiliau meddwl mewn disgyblion drwy adeiladau I fyny o allu gwybyddol isel. Bydd y defnydd o’r model yma o gwestiynu yn galluogi athrawon I ddosbarthu amcanion dysgu I lefelau cymhlethod sy’n addas I’r amrywiaeth o alluoedd y dosbarth, ac felly yn dull o deilwra addysg i anghenion pob unigolyn, dysgwyr MAT yn bennaf. Yn ogystal a hyn, stratagaeth arall o wahaniaethu allai fod drwy tasg er enghraifft, gan cyflwyno disgwyliadau amrywiol I’r dosbarth lle mae’r disgyblion yn gyfrifol am dysgu eu hun ac yn cyflawni gwaith I’r lefel sydd yn addas I’w gallu. Cryfder y defnydd hwn mewn dosbarth yw bod pwyslais yn cael ei rhoi ar llais y disgybl dros dewisiadau addysgol sydd yn ei effeithio nhw. Yng nghyd destun yr achos critigol, byddai gosod heriau amrywiol megis ymarferion gramadeg anoddach yn sicr yn ymestyn sgiliau iaith y dysgwr MAT, fel byddai gosod gwaith penagored sydd yn gofyn am ymateb creadigol ac annibynnol y dysgwr. 
Yn nhermau fy ddatblygiad proffesiynnol, rhaid i mi arsylwi’n gofalus datblygiad a chynnydd y disgyblion fel fy mod yn gallu cynllunio gwersi sydd yn annog galluoedd datblygol y plant a chefnogi dysgu ymestynol. Credaf ei fod yn hanfodol fy mod I yn ystyried cryfderau, gwendidau, diddordebau ac ardulliau dysgu’r dosbarth cyfan oherwydd rhain sydd yn tanategu’r cyflwyniad o stratagaethau cwricwlwm unigol. Yn ychwanegol at hyn, bydd datblygiad proffesioynnol tymor hir yn hanfodol er mwyn hybu gwell addysgu a dysgu trwy’r defnydd o wahaniaethu a’i chynaliadwyedd.
Casgliad 
I gloi, mae’r aseiniad yma wedi canolbwyntio ar achos critigol, fel rhan o gyfres o arsylwadau ar raddfa fwy. Caniata dadansoddiad trylwyr o achos critigol yr arddangosiad o agweddau allweddol sydd ynglwm a broffesionyldeb yn y byd addysgol (Tripp, 2012). Yn gyntaf, mae’n adlewyrchu’r sgiliau a gwybodaeth sydd gandddym ni fel athrawon yn barod, ac I ba raddau maent yn cefnogi arfer llwyddiannus. Yn ail, bydd yr adlewyrchiad o lwyddiant presennol yn amlygu’r sgiliau a gwybodaeth ychwanegol y gwelwyd yn bwysig mabwysiadu fel rhan o’n arfer dyddiol. Yn drydydd, mae’r hyn a ddarganfwyd wrth arsylwi ac adfyfyrio arfer addysgu a dysgu wedi chysylltu ag achosion critigol yn cario pwysigrwydd enfawr ar gyfer lles gydol oes plant. Mae’r broses yma o ymarfer, gwneud diagnosis ac adfyfyrio’r digwyddiadau nodweddiadol a chyffredin bob dydd yn ymddangos yn ffordd effeithiol iawn o gyflawni dull llawer mwy proffesiynol o addysgu a gwella arfer (Tripp, 2012). Rwyf nawr yn gwerthfawrogi sut mae digwyddiad a gall ei hystyried yn ddibwys mewn gwirionedd yn cario arwyddocâd llawer fwy dwfn. O ganlyniad i werthusiad drylwyr achosion ac effeithiau’r digwyddiadau beirniadol yma, mae’n bosib canfod y camau dysgu nesaf mwyaf addas ac effeithiol gan gwella datblygiad a dyfarniad proffesiynol. 

